**การประเมินผลโครงการการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพร**

**The Evaluation of the Community-Based Road Accident Management Project:
A Case Study of Thung Tako District, Chumphon Province**

**สมใจ ด้วงพิบูลย์ จังหวัดชุมพร 127/1 หมู่5 ตำบลวังใหม่ อำเภอเมืองชุมพร จังหวัดชุมพร**

**โทรศัพท์ 099-3733999 e-mail : somlex@hotmail.com**

**อุไรวรรณ ตันฑอาริยะ จังหวัดพังงา 3/23 หมู่ 4 ตำบลถ้ำน้ำผุด อำเภอเมืองพังงา จังหวัดพังงา**

**โทรศัพท์ 081-0907955 e-mail : uraiwan\_ya@hotmail.com**

**บทคัดย่อ**

การประเมินผลโครงการการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพร มีวัตถุประสงค์เพื่อประเมินผลการดำเนินงานโครงการการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพร ระหว่างเดือนตุลาคม 2561 – มีนาคม 2562 ใช้รูปแบบการประเมินผลกระทบทางด้านสุขภาพ (Health Impact Assessment: HIA) ในการประเมิน

 ผลการประเมินพบว่า การกลั่นกรอง (Screening) ว่าสมควรต้องมีการประเมินด้วยเหตุผลเนื่องจาก โครงการมีผลกระทบต่อสุขภาพของประชาชนในชุมชนสูง ซึ่งมีสถิติการเกิดอุบัติเหตุ และการเสียชีวิตในปีที่ผ่านมา เป็นต้น การกำหนดขอบเขตและแนวทางการประเมินผลกระทบ (Scoping) ที่มีการกำหนดปัจจัยกำหนดสุขภาพด้านคน กลไก และด้านสิ่งแวดล้อมที่ชัดเจนแต่การปฏิบัติงานยังไม่บรรลุตามแผนที่กำหนดไว้ทำให้การเก็บข้อมูลยังไม่ครบ และผลการประเมินผลกระทบ (Assessment) ด้วยการสังเกต และการสัมภาษณ์ผู้ที่เกี่ยวข้องประกอบด้วยประชาชนในละแวกใกล้เคียงกับจุดที่เกิดเหตุบ่อยและคณะกรรมพชอ. พบว่า คนมีความตระหนักถึงการเกิดอุบัติเหตุ และเข้าใจว่าการแก้ไขต้องเกิดจากประชาชนต้องมีความรู้ ความเข้าใจ และปฏิบัติให้ถูกต้อง ต้องเคารพกฎหมายจราจร ทุกหน่วยที่เกี่ยวข้องต้องให้ความรู้ จัดรณรงค์สร้างความตระหนัก จัดสภาพสิ่งแวดล้อมให้เหมาะสม โดยเฉพาะสภาพรถทุกชนิดที่ใช้ต้องมีสมรรถนะที่ปลอดภัย แต่โครงการยังไม่สิ้นสุดทำให้ไม่สามารถสรุปเป็นร่างรายงานที่จะนำไปสู่การตัดสินใจ(Review and Decision Making ) สู่การติดตาม ตรวจสอบและประเมินผล(Monitoring Evaluation) เนื่องจากยังไม่มีกติกาหรือมาตรการและผลการถอดบทเรียนของโครงการที่จะนำเข้าสู่นโยบายสาธารณะได้ เสนอแนะให้มี

ผลการประเมินครั้งนี้จะเป็นแนวทางในการดำเนินการเฝ้าระวังอุบัติเหตุและจุดเสี่ยงอย่างต่อเนื่อง ขององค์กรผู้รับผิดชอบ และภาคีเครือข่ายเพื่อสร้างความตระหนักในการปรับเปลี่ยนพฤติกรรมในการป้องกันอุบัติเหตุที่ถูกต้อง ลดอุบัติเหตุ และลดการเสียชีวิตและพิการของประชาชน

**คำสำคัญ การประเมินผล การจัดการอุบัติเหตุทางถนน การจัดการโดยชุมชน ทุ่งตะโก ชุมพร**

**Abstract**

The objective of this study was to evaluation **the Community-Based Road Accident Management Project of Thung Tako District, Chumphon Province that was proceeded during October 2018 to March 2019. The study used Health Impact Assessment (HIA) to evaluation tool. There included Screening, Scoping, Assessment, Review and Decision Making, and Monitoring and Evaluation.
 The Results showed that:**

1. **Screening: It should be used HIA to evaluate the project because the road accident was high effect to the community.**
2. **Scoping: It has apparent health determinants that consist of people, mechanism and environment. However, the operation that was the part of mechanism was not completed. Therefore, the data also was not completed.**
3. **Assessment: People was aware to road accident, they realized to the solution of the problem was**
4. **Review and Decision Making:**
5. **Monitoring and Evaluation:**

**Keyword: Evaluation, Road Accident Management, Community-Based Management, Thung Tako, Chumphon**

**บทนำ**

**ความเป็นมาและความสำคัญของปัญหา**

จากข้อมูลสถิติอุบัติเหตุทางถนนในจังหวัดชุมพร ปี พ.ศ. 2561 ของศูนย์ข้อมูลอุบัติเหตุประจำจังหวัดชุมพร (ศูนย์ข้อมูลอุบัติเหตุประจำจังหวัดชุมพร, 2561) แสดงให้เห็นว่า อำเภอทุ่งตะโก เป็นอำเภอที่เกิดอุบัติเหตุมากเป็นอันดับที่ 6 ของจังหวัดชุมพร โดยเกิดอุบัติเหตุทั้งหมด 54 ครั้ง มีผู้บาดเจ็บ 54 คน และมีผู้เสียชีวิตทั้งสิ้น 5 คน ดังตารางที่ 1

**ตารางที่ 1:** จำนวนผู้เสียชีวิตและผู้บาดเจ็บในอำเภอทุ่งตะโก ปี 2561 จำแนกรายตำบล

|  |  |  |  |
| --- | --- | --- | --- |
| **ตำบล** | **ผู้เสียชีวิต (ราย)** | **ผู้บาดเจ็บ (ราย)** | **รวม (ราย)** |
| ทุ่งตะไคร | 2 | 18 | 20 |
| ตะโก | 1 | 17 | 18 |
| ช่องไม้แก้ว | 1 | 12 | 13 |
| ปากตะโก | 1 | 7 | 8 |
| **รวม** | **5** | **54** | **59** |

เมื่อจำแนกรายละเอียดตามลักษณะทางระบาดวิทยาของการเกิดอุบัติเหตุจะพบว่า**เพศชาย**เกิดอุบัติเหตุมากในช่วงอายุ 15-25 ปี โดยมีช่วงเวลาที่เกิดอุบัติเหตุสูงสุดคือ ช่วงเวลา 18.00-22.00 น. **เพศหญิง** เกิดอุบัติเหตุมากที่สุดในช่วงอายุ 46-55 ปี โดยมีช่วงเวลาที่เกิดอุบัติเหตุสูงสุดคือช่วงเวลา 10.00-14.00 น.โดยมี**บริเวณที่พบอุบัติเหตุบ่อย**คือ บริเวณทางโค้งเชื่อมต่อกับคอสะพานบนถนนเพชรเกษม หลักกิโลเมตรที่ 48 ในพื้นที่หมู่ที่ 1 ตำบลทุ่งตะไคร อำเภอทุ่งตะโก จังหวัดชุมพร ซึ่งมีลักษณะเป็นทางโค้งที่ค่อนข้างลาดชัน ทำให้รถส่วนใหญ่จำเป็นต้องใช้ความเร็วสูงต่อเนื่องในการขับขี่และไม่ชะลอความเร็ว ส่งผลให้เกิดการเสียหลักพุ่งเข้าปะทะกับราวสะพาน หรือตกสะพาน และทำให้เกิดการบาดเจ็บและเสียชีวิต โดยเฉพาะอย่างยิ่ง**ในช่วงฤดูฝนหรือช่วงที่ฝนตกหนัก**

ปัญหาดังกล่าวทำให้สำนักงานเครือข่ายองค์กรงดเหล้าจังหวัดชุมพร ได้ดำเนินการจัดทำโครงการการจัดการอุบัติเหตุทางถนนโดยชุมชนอำเภอทุ่งตะโก จังหวัดชุมพรขึ้น โดยมีเป้าหมายเพื่อแก้ปัญหาอุบัติเหตุทางถนนในพื้นที่อำเภอทุ่งตะโก จังหวัดชุมพร ดังกล่าวด้วยการกำหนดวัตถุประสงค์ คือ 1) เพื่อพัฒนาศักยภาพกลไกระบบสุขภาพ 2) เพื่อส่งเสริมบทบาทกองทุน 3) เพื่อจัดทำข้อมูลและสังเคราะห์ข้อมูล และดำเนินการตั้งแต่ช่วงเดือนตุลาคม 2561 ถึงช่วงเดือนมีนาคม 2562

การประเมินผลการดำเนินงานของโครงการหลังจากที่หน่วยงาน และองค์กรต่างๆ ทั้งจากชุมชน ท้องถิ่น ภาครัฐ และเอกชนได้ดำเนินการจัดทำโครงการให้กับประชาชนกลุ่มใดกลุ่มหนึ่งจนเสร็จสิ้นนั้น เป็นสิ่งสำคัญที่จะช่วยคุ้มครอง ส่งเสริมสุขภาพและสนับสนุนการตัดสินใจในการเลือกทางเลือกที่ดีที่สุดแก่ประชาชนผู้ประสบกับปัญหาดังกล่าว

การประเมินผลกระทบทางด้านสุขภาพ (Health Impact Assessment: HIA) เป็นหนึ่งในเครื่องมือที่พัฒนาขึ้นสำหรับใช้ในการประเมินโครงการที่มีเป้าหมายเพื่อวิเคราะห์ว่า นโยบาย แผนงาน โครงการหรือกิจกรรมต่างๆที่องค์กรต่างๆ ทั้งจากชุมชน ท้องถิ่น ภาครัฐ และเอกชนเหล่านั้นได้ดำเนินการต่อประชาชนกลุ่มใดกลุ่มหนึ่งดังกล่าว ก่อให้เกิดการเปลี่ยนแปลงต่อปัจจัยกำหนดสุขภาพและส่งผลต่อเนื่องต่อการเปลี่ยนแปลงทางสุขภาพของประชาชนกลุ่มใดกลุ่มเหล่านั้นอย่างไร ทั้งในทางลบและทางบวก ซึ่งจะช่วยคุ้มครอง ส่งเสริมสุขภาพและสนับสนุนการตัดสินใจในทางเลือกที่ดีที่สุดแก่ประชาชน (ชีระวิทย์ รัตนพันธ์, 2553; อุไรวรรณ อินทร์ม่วงและคณะ, 2554)

จากปัญหาและความสำคัญดังกล่าว จึงทำให้ผู้ประเมินได้ทำการประเมินผลโครงการการจัดการอุบัติเหตุทางถนนโดยชุมชนอำเภอทุ่งตะโก จังหวัดชุมพร โดยได้นำวิธีการประเมินผลกระทบทางด้านสุขภาพ (Health Impact Assessment: HIA) มาใช้ในการประเมิน

**วัตถุประสงค์**

เพื่อประเมินผลการดำเนินงานของโครงการการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพร

**ขอบเขตการประเมิน**

ด้านเนื้อหา : ประเมินผลตามแบบรายงานความก้าวหน้าของโครงการที่ปรากฏในโปรแกรม

ด้านกลุ่มเป้าหมาย : ผู้รับผิดชอบโครงการและคณะ และประชาชนในอำเภอทุ่งตะโก จังหวัด ชุมพร

ด้านสถานที่ : อำเภอทุ่งตะโก จังหวัดชุมพร

ด้านระยะเวลา : ตุลาคม 2561 – มีนาคม 2562

**กรอบแนวคิดการประเมิน**

การประเมินผลครั้งนี้ใช้กรอบแนวคิดในการประเมินสถานะทางสุขภาพโดยใช้กรอบปัจจัยกำหนดสุขภาพประกอบด้วยปัจเจกบุคคล สภาพแวดล้อม และระบบกระบวนการกลไก โดยใช้เครื่องมือ การประเมินผลกระทบทางสุขภาพ (HIA) ประกอบด้วยขั้นตอนในการประเมินผลกระทบทางสุขภาพ 5 ขั้นตอน ได้แก่ การกลั่นกรองโครงการ (Screening) การกําหนดขอบเขต (Scoping) การประเมินผลกระทบทางสุขภาพ (Assessment) การทบทวนร่างรายงานและการตัดสินใจ (Review and Decision Making ) และการติดตามตรวจสอบและประเมินผล (Monitoring Evaluation)

**ระเบียบวิธี/ขั้นตอนการประเมิน**

1. **ประเด็นสำคัญที่ต้องทำการประเมิน**

การประเมินครั้งนี้ใช้เนื้อหาตามกรอบการประยุกต์ใช้ HIA ในการประเมินโครงการการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพร เป็นประเด็นสำคัญให้มีความสอดคล้องกับ 5 ขั้นตอนตามกระบวนการประเมินผลกระทบทางด้านสุขภาพ

**กรอบการประยุกต์ใช้ HIA ในการประเมินโครงการการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพร**

**เกิดเครือข่ายการทำงานเรื่องอุบัติเหตุทางถนน**

**ผลกระทบของโครงการ**

**การเกิดอุบัติเหตุและเสียชีวิตลดลง**

**กระบวนการดำเนินงาน/กิจกรรมสำคัญของโครงการอำเภอทุ่งตะโก ชุมพร**

**ผลผลิต/ผลลัพธ์ของการจัดการอุบัติเหตุทางถนนโดยชุมชน อ.ทุ่งตะโก จ.ชุมพร**

**เกิดแผนงาน/โครงการระดับกองทุนตำบล ด้านการป้องกันอุบัติเหตุฯ**

**เกิดการบูรณาการการดำเนินงานตามประเด็นปัญหาอุบัติเหตุฯในระดับอำเภอ**

**ประชาชนเกิดการรับรู้และตระหนักต่อการจัดการแก้ปัญหา**

**จำนวนการเกิดอุบัติเหตุลดลง**

**ผลผลิต/ผลลัพธ์ของโครงการภาพรวม**

**ประชุมคณะทำงาน**

**พัฒนาศักยภาพกลไกกองทุนหลักประกันสุขภาพ**

**พัฒนาศักยภาพกลไก DHB(คณะกรรมการพัฒนาคุณภาพชีวิตระดับอำเภอ) /SUB DHB (คณะกรรมการพัฒนาคุณภาพระดับตำบล)**

**สรุปผลเพื่อยกระดับการทำงาน**

**อบรมการจัดทำแผนงานโครงการระดับตำบล**

**ออกแบบและสนับสนุนการปฏิบัติการลดอุบัติเหตุทางถนนโดยชุมชน**

**จัดทำข้อมูลอุบัติเหตุทางถนนโดยชุมชน**

**นำเสนอประเด็นอุบัติเหตุฯ ต่อคณะกรรมการพัฒนาคุณภาพชีวิตระดับอำเภอ**

**สังเคราะห์ข้อมูล / ชุดความรู้**

**มีคณะทำงาน 10 คน เข้าใจบทบาทภารกิจ แนวทางและเป้าหมายโครงการ (3 ครั้ง)**

**กลไกกองทุนหลักประกันสุขภาพมีความเข้าใจและสามารถพัฒนาโครงการได้ (4 อปท.)**

**ชุมชนสามารถเข้าถึงแผนการใช้งบประมาณกองทุนหลักประกันสุขภาพในระดับตำบล**

**คนในชุมสามารถเขียนแผนและปฏิบัติการตามแผนได้อย่างต่อเนื่อง**

**ได้แผนงาน/รูปแบบที่สามารถแก้ปัญหาของชุมชนได้**

**ชุดความรู้การพัฒนาจุดเสี่ยงโดยชุมชน**

**ประเด็นการจัดการอุบัติเหตุเป็นนโยบายระดับอำเภอ**

**ฐานข้อมูลในการวางแผนแก้ปัญหาอุบัติเหตุ**

**กิจกรรมตามแผนโครงการ**

**รูปแบบการจัดการอุบัติเหตุในชุมชน 4 ชุมชน**

**ติดตามหนุนเสริม ประเมินผลการจัดการอุบัติเหตุทางถนนโดยชุมชน**

1. **ขั้นตอนการประเมิน**

การประยุกต์ใช้กระบวนการประเมินผลกระทบทางด้านสุขภาพครั้งนี้มีประเด็นการดำเนินการดังนี้

2.1 การกลั่นกรอง (Screening) ด้วยการกำหนดว่าโครงการควรประเมินหรือไม่ ทำไมต้องประเมินเพื่อทราบผลการดำเนินงานของโครงการ บรรลุเป้าประสงค์ที่วางไว้หรือไม่ ผลการดำเนินงานสอดคล้องกับวิสัยทัศน์ ทิศทางการการพัฒนาของพื้นที่ ปรับปรุงกิจกรรมโครงการ

* 1. การกำหนดขอบเขตและแนวทางการประเมินผลกระทบ (Scoping) ว่าต้องการประเมินอะไร (เรื่องอะไรที่อยากรู้) มีปัจจัยกำหนดสุขภาพที่เปลี่ยนแปลงจากกิจกรรมโครงการพัฒนาตัวชี้วัดการประเมิน วางแผนการประเมิน
	2. การประเมินผลกระทบ (Assessment) เป็นการกำหนดวิธีการดำเนินการประเมินว่าประเมินอย่างไรเป็น เชิงปริมาณ หรือคุณภาพ โดยการใช้ แบบสอบถาม แบบสัมภาษณ์ การสังเกต จัด Focus group หรือ การ review
	3. การทบทวนร่างรายงานและการตัดสินใจ (Review and Decision Making) ว่าการประเมินถูกต้อง ครบถ้วน เป็นจริงหรือไม่ นำผลการประเมินมานำเสนอให้ชุมชนรู้และให้ความเห็น เวทีประชาคม เวทีการประชุมระดับหมู่บ้านชุมชน และตัดสินใจ เอาผลการประเมิน ไปปรับกิจกรรม หรือกำหนดมาตรการ จากการดำเนินงานของโครงการอย่างไร ปรับกิจกรรม กำหนดมาตรการ นำไปสู่การจัดการนโยบายสาธารณะ

 2.5 การติดตามตรวจสอบและประเมินผล (Monitoring Evaluation) การติดตามการดำเนินงานตามข้อเสนอแนะ มาตรการที่กำหนด

**ผลการประเมิน**

การประเมินโครงการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพรครั้งนี้ใช้รูปแบบการประเมินด้วยเครื่องมือการประเมินผลกระทบทางด้านสุขภาพ (HIA) มีผลการดำเนินงานดังต่อไปนี้

1. การกลั่นกรอง (Screening) ควรทำการประเมินด้วยเหตุผลเนื่องจาก โครงการมีผลกระทบต่อสุขภาพของประชาชนในชุมชนสูง ดังสถิติ พบว่าในปีที่ผ่านมามีผู้เสียชีวิตถึง 5 คน ผู้บาดเจ็บ 54 คน เป็นเส้นทางที่ประชาชนจะต้องเดินทางผ่านเป็นการประจำ จุดเสี่ยงที่ยังไม่ได้รับการแก้ไข ประชาชนบางส่วนไม่ตระหนัก เช่น การขับรถเร็ว ช่วงฤดูฝนเกิดอุบัติเหตุได้บ่อยขึ้นและจังหวัดชุมพรค่อนข้างมีฝนตกชุก ผลการดำเนินงานของโครงการ บรรลุเป้าประสงค์ที่วางไว้และสอดคล้องกับวิสัยทัศน์ ทิศทางการการพัฒนาของพื้นที่ เพียงบางส่วน เนื่องจากยังไม่สิ้นสุดโครงการ และพื้นที่ไม่ปฏิบัติตามแผนปฏิบัติการที่วางไว้ จึงต้องปรับปรุงกิจกรรมโครงการตามวัตถุประสงค์ของโครงการที่กำหนดไว้ ประกอบด้วย 1) พัฒนาศักยภาพกลไกระบบสุขภาพ2)ส่งเสริมบทบาทกองทุนส่งเสริมระดับสุขภาพตำบล 3 ) จัดทำข้อมูล / สังเคราะห์ข้อมูล
2. ผลการกำหนดขอบเขตและแนวทางการประเมินผลกระทบ (Scoping) การประเมินโครงการอุบัติเหตุทางถนนโดยชุมชน มีปัจจัยกำหนดสุขภาพด้านคน กลไก และสิ่งแวดล้อมที่กำหนดตามตัวชี้วัดและผลลัพธ์ของโครงการครั้งนี้ พบว่ามีการเปลี่ยนแปลงจากกิจกรรมโครงการพัฒนาตัวชี้วัดของกิจกรรมโครงการ ซึ่งมีผลการดำเนินการดังนี้

 2.1 ด้านคนและกลุ่มคน พบว่า

 1) ประชาชนมีความตระหนักในการเฝ้าระวังอุบัติเหตุ เป็นบางส่วน มีการปฏิบัติด้วยพฤติกรรมทางบวกพบว่ามีการสวมหมวกกันน๊อค คาดเข็มขัดนิรภัย พฤติกรรมทางลบพบว่ามีการขับขี่ ขณะที่ง่วง/เมา ขับด้วยความประมาท/เร็ว ไม่เคารพกฎจราจร เป็นต้น ทำให้เสียค่าใช้จ่าย/งบประมาณในการดูแลรักษาพยาบาล เสียเวลา และบางส่วนขาดความตระหนัก

 2) มีคณะกรรมการครบทั้ง 10 คน แต่ไม่พบหลักฐานเกี่ยวกับการประชุม เช่น บันทึกการประชุม ภาพถ่ายการประชุม เป็นต้น ส่วนการติดตามงานในพื้นที่ ได้มีการบันทึกในโปรแกรม จำนวน 8 ครั้ง แต่หลักฐานภาพถ่ายกิจกรรมไม่สัมพันธ์กับเนื้อหาและสถานที่ที่ดำเนินการ

* 1. ด้านกลไกการดำเนินงาน

 มีการนำเรื่องอุบัติเหตุเป็นนโยบายระดับอำเภอโดยคณะกรรมพัฒนาคุณภาพชีวิตประชาชนระดับอำเภอทุ่งตะโก (พชอ.) โดยนายอำเภอทุ่งตะโกเป็นประธานและสาธารณสุขอำเภอทุ่งตะโกเป็นเลขานุการ รวมคณะทำงาน จำนวน 21 คน และมีคณะกรรมการพัฒนาคุณภาพชีวิตประชาชนระดับตำบล(พชต.) ครอบคลุมทั้ง 4 ตำบล (ตะโก, ปากตะโก, ช่องไม้แก้ว ,ทุ่งตะไคร) เจ้าหน้าที่ทั้งในส่วนของสาธารณสุข องค์การบริหารส่วนท้องถิ่น โรงเรียน แกนนำชุมชน ทุกภาคส่วนเห็นความสำคัญและพร้อมที่จะมีส่วนรวมเป็นอย่าง เห็นได้จากการประชุมวางแผนการจัดการอุบัติเหตุที่รพ.สต.ช่องไม้แก้ว เมื่อ 7 มีนาคม 2562 การดำเนินงานมีงบประมาณหนุนเสริม จากกองทุนหลักประกันสุขภาพตำบล ปฏิบัติงานตามแผนด้วยการจัดกิจกรรมร่วมกัน”ทุ่งตะโกเมืองสุขภาพ”1ครั้ง ส่วนทางลบพบว่า.คณะทำงานมีภารกิจมากการประชุมมีน้อย

 2.3 ด้านสิ่งแวดล้อม

 ติดตามบริเวณจุดเสี่ยงที่เกิดอุบัติเหตุบ่อย หมู่2 ตำบลตะโก หมู่8 ตำบลตะโก อำเภอตะโก ได้สัมภาษณ์ประชาชนที่อยู่บริเวณจุดเสี่ยง จำนวน 3 คน พบว่ามีเส้นทางจราจรหลายสายรถที่วิ่งสัญจรมีสมรรถนะสูงทุกคนเห็นว่ามีปัญหาที่เกิดขึ้นบ่อย จากเส้นทางโค้งม.1 ต.ทุ่งตะไคร (จุดเสี่ยง) ทางโค้งและเป็นทางลาดชัน บริเวณวัดเทพนิมิตร รถไม่ชะลอความเร็ว ลักษณะการเกิด เช่น รถไปฟาดกับราวสะพานรถเสียหลักตกสะพาน เกิดมากในช่วงหน้าฝน สภาพยานพาหนะไม่มีสภาพพร้อมใช้(เก่า) และมีความหลากหลาย(มาก) แต่ยังไม่ได้รับการแก้ไข โดยตนเองพร้อมที่จะให้ความร่วมมือ เสนอแนะให้ทำลอนสีแดงบนถนนทั้งสองฝั่งบริเวณจุดเสี่ยงทุกเส้นทาง

1. ผลการประเมินผลกระทบ (Assessment) โดยใช้รูปแบบการประเมิน ด้วยการสังเกต การสัมภาษณ์ และศึกษาจากเอกสารที่ผู้รับผิดชอบโครงการได้จัดทำขึ้นในรูปแบบต่างๆ ซึ่งผลการสอบถามจากกลุ่มเป้าหมาย การติดตามลงพื้นที่ในจุดเสี่ยง การร่วมสังเกตการณ์จากเวทีการประชุม การเปรียบเทียบข้อมูลระหว่างก่อนและหลังดำเนินการ สรุปได้ดังนี้
	1. คณะทำงาน 10 คน เข้าใจบทบาทของการดำเนินงาน และมีการประชุมร่วมกับคณะกรรมการ พชอ. (วางแผน เป้าหมาย กิจกรรม ผลลัพธ์ การจัดการอุบัติเหตุเป็นนโยบายในระดับอำเภอ)และมีการติดตามผลการดำเนินงาน 8 ครั้ง (ตามรายงานในโปรแกรม Online) ผลที่เกิดขึ้นไม่ชัดเจน
	2. มีการพัฒนาศักยภาพกลไก DHB(คณะกรรมการพัฒนาคุณภาพชีวิตระดับอำเภอ) /SUB DHB (คณะกรรมการพัฒนาคุณภาพระดับตำบล) บูรณาการร่วมกับกองทุนหลักประกันสุขภาพตำบล โดยการประชุมเชิงปฏิบัติการและได้แผนงานแก้ปัญหาของชุมชน รูปแบบการจัดการอุบัติเหตุในชุมชน ที่ประชาชนมีความตระหนักต่อปัญหาการเกิดอุบัติเหตุที่รพ.สต.ช่องไม้แก้ว
	3. มีข้อมูลด้านการเกิดอุบัติเหตุในชุมชน แต่ยังไม่มีการจัดทำเป็นฐานข้อมูลที่ชัดเจน (ไม่มีผู้รับผิดชอบโดยตรง แต่มีอยู่ตามหน่วยงานที่เกี่ยวข้อง เช่น โรงพยาบาลตะโก รพ.สต.ช่องไม้แก้ว รพ.สต.ตะโก รพ.สต.บ้านทับช้าง รพ.สต.ปากตะโก เป็นต้น ) และยังไม่ได้ถอดบทเรียนเป็นชุดความรู้
2. การทบทวนร่างรายงานและการตัดสินใจ (Review and Decision Making ) การประเมินครั้งนี้ ทำให้ทราบว่าการจัดกิจกรรมดำเนินงานต้องเป็นไปตามแผนที่กำหนดจึงจะทำให้ผลการประเมินมีความถูกต้อง ครบถ้วน และเป็นจริง จึงจะ นำผลการประเมินมานำเสนอให้ชุมชนรู้และให้ความเห็น เวทีประชาคม หรือเวทีการประชุมระดับหมู่บ้านชุมชน และตัดสินใจ เอาผลการประเมิน ไปปรับกิจกรรม หรือกำหนดมาตรการ จากการดำเนินงานของโครงการ อาจปรับกิจกรรมและกำหนดมาตรการ นำไปสู่การจัดการนโยบายสาธารณะได้ แต่การประเมินครั้งนี้ไม่สามารถดำเนินการได้ทั้งหมดเนื่องจากกิจกรรมดำเนินงานยังไม่ครบตามที่วางแผนไว้
3. การติดตามตรวจสอบและประเมินผล (Monitoring Evaluation) การติดตามการดำเนินงานตามข้อเสนอแนะ มาตรการที่กำหนด ยังไม่ได้ดำเนินการ

**ปัญหาอุปสรรค**

1. การดำเนินไม่ตรงตามแผนปฏิบัติการที่กำหนดไว้ ทำให้การติดตามไม่ครบตามที่กำหนดไว้ของทีมประเมิน ต้องประสานงานให้เกิดกิจกรรมแต่ยังไม่ครบทุกกิจกรรม
2. ผลของการดำเนินงานยังไม่ครบ ทำให้ตัวชี้วัดสำคัญ ยังไม่ชัดเจน เช่น การจัดทำฐานข้อมูล การสังเคราะห์ถอดบทเรียนเพื่อให้ได้ชุดการเรียนรู้ เป็นต้น
3. สภาพแวดล้อม บริเวณจุดเสี่ยงยังไม่ได้รับการแก้ไข
4. ระบบกลไกการจัดการ ยังไม่เห็นการเปลี่ยนแปลงที่ชัดเจน

**อภิปรายผลการประเมิน**

การประเมินโครงการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพรครั้งนี้ใช้รูปแบบการประเมินด้วยเครื่องมือการประเมินผลกระทบทางด้านสุขภาพ (HIA) ซึ่งเป็นเครื่องมือการประเมินที่มีความสำคัญที่ทำให้ทราบว่า ก่อนที่จะดำเนินโครงการจะต้องค้นหาและตรวจสอบความสำคัญของปัญหาในพื้นที่และในภาคส่วนที่เกี่ยวข้อง มีการดำเนินการ และติดตามประเมินผล เพื่อให้ทราบว่าผลของการดำเนินโครงการนั้น มีผลกระทบอย่างไรกับผู้ที่เกี่ยวข้องหรือผู้มีส่วนได้เสีย รวมทั้งจะนำผลจากการประเมินที่มีข้อมูลที่ชัดเจนไปสู่การตัดสินใจ ปรับปรุงดำเนินการหรือแก้ไขให้สอดคล้องกับบริบทของพื้นที่ และนำไปสู่นโยบายสาธารณะต่อไป ซึ่งในการดำเนินการประเมินครั้งนี้ได้ 3 ขั้นตอน ประกอบด้วย.การกลั่นกรอง (Screening) การกำหนดขอบเขตและแนวทางการประเมินผลกระทบ (Scoping) และการประเมินผลกระทบ (Assessment) ส่วนซึ่งมีผลการดำเนินงานดังต่อไปนี้

 1.การกลั่นกรอง (Screening) เป็นกระบวนการแรกที่มีความสำคัญ เนื่องจากสถิติของการเกิดอุบัติเหตุมีค่อยข้างสูง การเกิดอุบัติเหตุแต่ละครั้งทำให้เกิดการสูญเสียมากมายมหาศาล ทั้งในด้านชีวิตและครอบครัว เศรษฐกิจ และสังคม ตามมา จะเห็นได้ว่าในภาพรวมของประเทศปี 2559 พบว่าอุบัติเหตุยานยนต์ 387,009 คน ผู้ป่วยฉุกเฉินเสียชีวิตก่อนส่ง9,307 คน ณ จุดเกิดเหตุ 2,359 คน และขณะที่ส่ง 473 คน และมีจำนวนเพิ่มขึ้นเรื่อย ๆ ไม่ลดลง (สถาบันการแพทย์ฉุกเฉินแห่งชาติ ,2560) และจากการศึกษาในพื้นที่จริงของอำเภอทุ่งตะโกในปี 2561 พบว่าในปีที่ผ่านมามีผู้เสียชีวิตถึง 5 คน ผู้บาดเจ็บ 54 คน เป็นเส้นทางที่ประชาชนจะต้องเดินทางผ่านเป็นการประจำ จุดเสี่ยงที่ยังไม่ได้รับการแก้ไข ประชาชนบางส่วนไม่ตระหนัก เช่น การขับรถเร็ว ช่วงฤดูฝนเกิดอุบัติเหตุได้บ่อยขึ้นและจังหวัดชุมพรค่อนข้างมีฝนตกชุก และจากผลการดำเนินงานของโครงการ บรรลุเป้าประสงค์ที่วางไว้และสอดคล้องกับวิสัยทัศน์ ทิศทางการการพัฒนาของพื้นที่ ตามวัตถุประสงค์ของโครงการข้อ 1) พัฒนาศักยภาพกลไกระบบสุขภาพ และข้อ 2)ส่งเสริมบทบาทกองทุนส่งเสริมระดับสุขภาพตำบล ส่วนข้อ3 ) จัดทำข้อมูล / สังเคราะห์ข้อมูล ยังไม่ได้ดำเนินการ เนื่องจากยังไม่สิ้นสุดโครงการ และพื้นที่ไม่ปฏิบัติตามแผนปฏิบัติการที่วางไว้ จึงต้องปรับปรุงกิจกรรมโครงการ

2.การกำหนดขอบเขตและแนวทางการประเมินผลกระทบ (Scoping) การประเมินโครงการอุบัติเหตุทางถนนโดยชุมชน มีปัจจัยกำหนดสุขภาพด้านคน กลไก และสิ่งแวดล้อมที่กำหนดตามตัวชี้วัดและผลลัพธ์ของโครงการครั้งนี้ พบว่ามีการเปลี่ยนแปลงจากกิจกรรมโครงการพัฒนาตัวชี้วัดของกิจกรรมโครงการ ซึ่งมีผลการดำเนินการดังนี้ 1) ด้านคนและกลุ่มคน พบว่า ประชาชนมีความตระหนักในการเฝ้าระวังอุบัติเหตุ เป็นบางส่วน มีการปฏิบัติด้วยพฤติกรรมทางบวกพบว่ามีการสวมหมวกกันน๊อก คาดเข็มขัดนิรภัย พฤติกรรมทางลบพบว่ามีการขับขี่ ขณะที่ง่วง/เมา ขับด้วยความประมาท/เร็ว ไม่เคารพกฎจราจร เป็นต้น ทำให้เสียค่าใช้จ่าย/งบประมาณในการดูแลรักษาพยาบาล เสียเวลา และบางส่วนขาดความตระหนัก การมีคณะกรรมการครบทั้ง 10 คน ใช่ว่าจะทำให้การดำเนินงานสำเร็จตามเป้าหมาย ถ้าไม่มีการประชุม การดำเนินงานตามแผน และการติดตามผลการดำเนินงาน ซึ่งการประเมินครั้งนี้ไม่พบหลักฐานเกี่ยวกับการประชุม เช่น บันทึกการประชุม ภาพถ่ายการประชุม เป็นต้น ส่วนการติดตามงานในพื้นที่ ได้มีการบันทึกในโปรแกรม จำนวน 8 ครั้ง แต่หลักฐานภาพถ่ายกิจกรรมไม่สัมพันธ์กับเนื้อหาและสถานที่ที่ดำเนินการ 3) ด้านกลไกการดำเนินงาน พบว่ามีการนำเรื่องอุบัติเหตุเป็นนโยบายระดับอำเภอโดยคณะกรรมพัฒนาคุณภาพชีวิตประชาชนระดับอำเภอทุ่งตะโก (พชอ.) โดยนายอำเภอทุ่งตะโกเป็นประธานและสาธารณสุขอำเภอทุ่งตะโกเป็นเลขานุการ รวมคณะทำงาน จำนวน 21 คน ซึ่งมีความสำคัญการการดำเนินงานมาก แต่สิ่งที่สำคัญคือ ผู้รับผิดชอบโครงการและทีม ที่จะต้องประสานงานกับคณะกรรมการทุกชุด หรือหน่วยงานที่เกี่ยวข้องเพื่อให้งานบรรลุเป้าหมาย โดยที่อำเภอทุ่งตะโกมีจุดเด่น คือ มีคณะกรรมการพัฒนาคุณภาพชีวิตประชาชนระดับอำเภอและระดับตำบล(พชต.) ที่พร้อมและครอบคลุมทั้ง 4 ตำบล (ตะโก, ปากตะโก, ช่องไม้แก้ว ,ทุ่งตะไคร) และมีเจ้าหน้าที่ทั้งในส่วนของสาธารณสุข องค์การบริหารส่วนท้องถิ่น โรงเรียน แกนนำชุมชน ทุกภาคส่วนเห็นความสำคัญและพร้อมที่จะมีส่วนรวมเป็นอย่างดี เห็นได้จากการประชุมวางแผนการจัดการอุบัติเหตุที่รพ.สต.ช่องไม้แก้ว เมื่อ 7 มีนาคม 2562 การดำเนินงานมีงบประมาณหนุนเสริม จากกองทุนหลักประกันสุขภาพตำบล ปฏิบัติงานตามแผนด้วยการจัดกิจกรรมร่วมกัน”ทุ่งตะโกเมืองสุขภาพ”1ครั้ง ส่วนทางลบพบว่า.คณะทำงานมีภารกิจมากการประชุมมีน้อย 3) ด้านสิ่งแวดล้อม จากการติดตามบริเวณจุดเสี่ยงที่เกิดอุบัติเหตุบ่อย บริเวณหมู่ที่ 2 ตำบลตะโก หมู่ที่ 8 ตำบลตะโก และได้สัมภาษณ์ประชาชนที่อยู่บริเวณจุดเสี่ยง จำนวน 3 คน พบว่ามีเส้นทางจราจรหลายสายรถที่วิ่งสัญจรมีสมรรถนะสูงทุกคนเห็นว่ามีปัญหาที่เกิดขึ้นบ่อย จากเส้นทางโค้งม.1 ต.ทุ่งตะไคร (จุดเสี่ยง) ทางโค้งและเป็นทางลาดชัน บริเวณวัดเทพนิมิตร ถ้ารถไม่ชะลอความเร็ว จะพบว่าลักษณะการเกิด เช่น รถไปฟาดกับราวสะพานรถเสียหลักตกสะพาน เกิดมากในช่วงหน้าฝน สภาพยานพาหนะไม่มีสภาพพร้อมใช้(เก่า) และมีความหลากหลาย(มาก) แต่ยังไม่ได้รับการแก้ไข โดยประชาชนพร้อมที่จะให้ความร่วมมือ และมีการเสนอแนะให้ทำลอนสีแดงบนถนนทั้งสองฝั่งบริเวณจุดเสี่ยงทุกเส้นทางซึ่งที่ผ่านมาไม่มีใครหรือหน่วยงานใดมาสอบถามประชาชนในพื้นที่

3. ผลการประเมินผลกระทบ (Assessment) โดยใช้รูปแบบการประเมิน ด้วยการสังเกต การสัมภาษณ์ และศึกษาจากเอกสารที่ผู้รับผิดชอบโครงการได้จัดทำขึ้นในรูปแบบต่างๆ ซึ่งผลการสอบถามจากกลุ่มเป้าหมาย การติดตามลงพื้นที่ในจุดเสี่ยง การร่วมสังเกตการณ์จากเวทีการประชุม การเปรียบเทียบข้อมูลระหว่างก่อนและหลังดำเนินการ พบว่า 1) คณะทำงาน 10 คน เข้าใจบทบาทของการดำเนินงาน และมีการประชุมร่วมกับคณะกรรมการ พชอ. (วางแผน เป้าหมาย กิจกรรม ผลลัพธ์ การจัดการอุบัติเหตุเป็นนโยบายในระดับอำเภอ)และมีการติดตามผลการดำเนินงาน 8 ครั้ง (ตามรายงานในโปรแกรม Online) ผลที่เกิดขึ้นไม่ชัดเจน 2) มีการพัฒนาศักยภาพกลไก DHB (คณะกรรมการพัฒนาคุณภาพชีวิตระดับอำเภอ) /SUB DHB (คณะกรรมการพัฒนาคุณภาพระดับตำบล) บูรณาการร่วมกับกองทุนหลักประกันสุขภาพตำบล โดยการประชุมเชิงปฏิบัติการและได้แผนงานแก้ปัญหาของชุมชน รูปแบบการจัดการอุบัติเหตุในชุมชน ที่ประชาชนมีความตระหนักต่อปัญหาการเกิดอุบัติเหตุที่รพ.สต.ช่องไม้แก้ว 3) มีข้อมูลด้านการเกิดอุบัติเหตุในชุมชน แต่ยังไม่มีการจัดทำเป็นฐานข้อมูลที่ชัดเจน (ไม่มีผู้รับผิดชอบโดยตรง แต่มีอยู่ตามหน่วยงานที่เกี่ยวข้อง เช่น โรงพยาบาลตะโก รพ.สต.ช่องไม้แก้ว รพ.สต.ตะโก รพ.สต.บ้านทับช้าง รพ.สต.ปากตะโก เป็นต้น) และยังไม่ได้ถอดบทเรียนเป็นชุดความรู้

ในการประเมินโครงการ การจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพร ครั้งนี้ ไม่ได้มีการจัดทำการถอดบทเรียนทำให้ไม่ได้รายงานผลการดำเนินงานตามกิจกรรมโครงการทั้งหมดจึงไม่มีขั้นตอนการทบทวนร่างรายงานและการตัดสินใจ (Review and Decision Making ) ที่ต้องมีข้อมูล และการรายงานที่ มีความถูกต้อง ครบถ้วน และเป็นจริงได้ ตลอดจนยังไม่ได้กำหนดร่างมาตรการ ทำให้ยังไม่ได้จัดการรับฟังความเห็น ในเวทีประชาคม หรือเวทีการประชุมระดับหมู่บ้านชุมชน ที่จะตัดสินใจ เอาผลการประเมิน ไปปรับกิจกรรม หรือนำไปสู่การจัดการนโยบายสาธารณะได้ และการติดตามตรวจสอบและประเมินผล (Monitoring Evaluation) การติดตามการดำเนินงานตามข้อเสนอแนะ มาตรการที่กำหนด ยังไม่ได้ดำเนินการ

**ปัญหาอุปสรรค**

1. การดำเนินไม่ตรงตามแผนปฏิบัติการที่กำหนดไว้ ทำให้การติดตามไม่ครบตามที่กำหนดไว้ของทีมประเมิน ต้องประสานงานให้เกิดกิจกรรมแต่ยังไม่ครบทุกกิจกรรม
2. ผลของการดำเนินงานยังไม่ครบ ทำให้ตัวชี้วัดสำคัญ ยังไม่ชัดเจน เช่น การจัดทำฐานข้อมูล การสังเคราะห์ถอดบทเรียนเพื่อให้ได้ชุดการเรียนรู้ เป็นต้น
3. สภาพแวดล้อม บริเวณจุดเสี่ยงยังไม่ได้รับการแก้ไข
4. ระบบกลไกการจัดการ ยังไม่เห็นการเปลี่ยนแปลงที่ชัดเจน

**สรุปผลและข้อเสนอแนะ**

 **สรุปผลการประเมิน**

การดำเนินงานประเมินโครงการครั้งนี้ ประยุกต์ใช้กรอบการประเมินด้วย HIA ในการประเมินโครงการการจัดการอุบัติเหตุทางถนนโดยชุมชน อำเภอทุ่งตะโก จังหวัดชุมพร การประเมินผลกระทบทางด้านสุขภาพครั้งนี้มีการดำเนินการตามกรอบการประยุกต์ใช้ตามเครื่องมือHIA ประกอบด้วยการกลั่นกรอง (Screening) ว่าสมควรต้องมีการประเมินด้วยเหตุผลเนื่องจาก โครงการมีผลกระทบต่อสุขภาพของประชาชนในชุมชนสูง ซึ่งมีสถิติการเกิดอุบัติเหตุ และการเสียชีวิตในปีที่ผ่านมา เป็นต้น การกำหนดขอบเขตและแนวทางการประเมินผลกระทบ (Scoping) ที่มีการกำหนดปัจจัยกำหนดสุขภาพด้านคน กลไก และด้านสิ่งแวดล้อมที่ชัดเจนแต่การปฏิบัติงานยังไม่บรรลุตามแผนที่กำหนดไว้ทำให้การเก็บข้อมูลยังไม่ครบ และผลการประเมินผลกระทบ (Assessment) ด้วยการสังเกต และการสัมภาษณ์ผู้ที่เกี่ยวข้องประกอบด้วยประชาชนในละแวกใกล้เคียงกับจุดที่เกิดเหตุบ่อยพบว่าปัญหาไม่ได้รับการแก้ไข และคณะกรรมพชอ.พบว่าคนมีความตระหนักถึงการเกิดอุบัติเหตุ และเข้าใจว่าการแก้ไขต้องเกิดจากประชาชนต้องมีความรู้ ความเข้าใจ และปฏิบัติให้ถูกต้อง ต้องเคารพกฎหมายจราจร ทุกหน่วยที่เกี่ยวข้องต้องให้ความรู้ รณรงค์สร้างความตระหนัก จัดสภาพสิ่งแวดล้อมให้เหมาะสม โดยเฉพาะสภาพรถทุกชนิดที่ใช้ต้องมีสมรรถนะที่ปลอดภัย แต่โครงการยังไม่สิ้นสุดทำให้ไม่สามารถสรุปเป็นร่างรายงานที่จะนำไปสู่การตัดสินใจการสู่การติดตามและประเมินผลเนื่องจากยังไม่มีกติกาหรือมาตรการและผลการถอดบทเรียนของโครงการที่จะนำเข้าสู่นโยบายสาธารณะได้

**ข้อเสนอแนะ**

1. ควรทบทวนแผนการดำเนินงานที่เขียนไว้ใน TORให้ครบถ้วน

 2. รวบรวมสถิติ จากรายงานต่างๆ เพื่อเป็นข้อมูลในการจัดทำฐานข้อมูล

 3. ทบทวนองค์ความรู้ที่มีการจัดการโดยชุมชนและสังเคราะห์เป็นชุดความรู้

**เอกสารอ้างอิง**

ศูนย์ข้อมูลอุบัติเหตุประจำจังหวัดชุมพร. (2561). **http://www.thairsc.com/p77/index/86**

อุไรวรรณ อินทร์ม่วง ยรรยงค์ อินทร์ม่วง และภาณี ฤทธิ์มาก. (2554). การประเมินผลกระทบต่อสุขภาพของชุมชนตำบลท่าพระ อำเภอเมือง จังหวัดขอนแก่น. วารสารวิจัยมหาวิทยาลัยขอนแก่น: 2554; 16(6): 716-729.

ชีระวิทย์ รัตนพันธ์. (2553). บทบรรณาธิการการประเมินผลกระทบต่อสุขภาพ. วารสารสาธารณสุขและการพัฒนา: 2553; 8(1): 6-7.